Diari Oficial de la Generalitat Valenciana


Sumari del DOGV 8641, del 24-09-2019 (2019/8900)

Extracte de la Resolució de 19 de setembre de 2019, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2019 les subvencions per al finançament de projectes en matèria d'inclusió i desenvolupament comunitari.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8641

Data del DOGV
:   24-09-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/8900


Data del document
:   19-09-2019

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Extracte

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

Extracte de la Resolució de 19 de setembre de 2019, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2019 les subvencions per al finançament de projectes en matèria d'inclusió i desenvolupament comunitari. [2019/8900]  
BDNS (identif.): 473999.  
De conformitat amb el que s'ha previst en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacional de Subvencions:  
http://www.pap.minhap.gob.es/bdnstrans  
  
Primer. Beneficiàries  
Entitats privades sense ànim de lucre que realitzen actuacions d'inclusió social de les persones o unitats de convivència que estiguen en situació de vulnerabilitat.  
No es podran subvencionar aquells projectes dirigits als col·lectius de població gitana, població immigrant, diversitat funcional, majors i tots aquells col·lectius que tinguen línies específiques de subvenció en la Vicepresidència i Conselleria d'Igualtat i Polítiques Inclusives. No es podran acollir tampoc a aquesta convocatòria aquells projectes dirigits als col·lectius que tinguen línies de subvenció específiques en la Conselleria de Sanitat Universal i Salut Pública, exceptuant-ne els que són d'àmbit social i que van dirigits a l'acollida integral i l'atenció de les necessitats bàsiques i d'inclusió social de les persones amb VIH en situació de vulnerabilitat o en risc d'exclusió social.  
  
Segon. Objecte  
Subvencionar despeses de personal i corrents per a la realització d'actuacions d'inclusió social per a persones o unitats familiars que estiguen en situació de vulnerabilitat.  
  
Tercer. Bases reguladores  
Les bases es contenen en l'Ordre 7/2019, de 8 d'agost, de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores per a la concessió de subvencions en matèria d'inclusió i desenvolupament comunitari (DOGV 8612, 13.08.2018).  
  
Quart. Import  
La present convocatòria per a l'exercici 2019 té una quantia total màxima a concedir que puja a 2.987.632,98 euros, destinada en la totalitat a programes d'inclusió i desenvolupament comunitari.  
  
Cinqué. Termini de presentació de sol·licituds  
El termini per a la presentació de les sol·licituds serà de 10 dies hàbils, a comptar des de l'endemà de la publicació de la present convocatòria en el Diari Oficial de la Generalitat Valenciana.  
L'incompliment d'aquest termini determinarà automàticament l'exclusió de la convocatòria.  
  
Sisé. Altres dades  
1. Sol·licituds: la presentació de les sol·licituds serà telemàtica.  
Les sol·licituds de subvencions, de conformitat amb l'apartat 3 de l'article 8 de l'Ordre 7/2019, de 8 d'agost, de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores per a la concessió de subvencions en matèria d'inclusió i desenvolupament comunitari, es presentaran exclusivament per via telemàtica, mitjançant la signatura electrònica de la persona que represente l'entitat. A l'efecte de participació en la present sol·licitud de subvenció, es considera que la mateixa subscripció de la sol·licitud de subvenció per les entitats susceptibles de ser beneficiàries, implica la capacitat jurídica i d'actuar necessàries per a:  
- Sol·licitar l'ajuda.  
- Permetre l'accés a la Plataforma Autonòmica d'Interoperabilitat.  
- Designar el compte bancari on es transferirà, si és el cas, la subvenció.  
- Assumir les declaracions responsables de no-concurrència de causa legal per a obtindre la condició de persona beneficiària (art. 13 de la Llei 38/2003, general de subvencions).  
Cada entitat podrà presentar una única sol·licitud per projecte i per província on realitze el projecte per al qual se sol·licita la subvenció.  
El model de sol·licitud estarà disponible en el portal de la Generalitat www.gva.es accedint a l'apartat «Guia prop», «Tràmits i serveis», degudament emplenada i signada pel representant legal de l'entitat. El nom de l'entitat haurà de coincidir amb el que figure en el CIF.  
2. Documentació a presentar amb la sol·licitud: la prevista en l'article 5 de la resolució de convocatòria.  
3. Règim de pagaments: el pagament de les subvencions es realitzarà en els termes fixats en l'article 9 de la resolució de convocatòria, després de la justificació prèvia per l'entitat beneficiària de la realització del projecte.  
  
València, 19 de setembre de 2019.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.